Diari Oficial de la Generalitat Valenciana


Sumari del DOGV 6009, del 08-05-2009 (2009/4854)

Judici verbal 1076/08. Notificació de la sentència a Nobbita Business, SL.
--------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4854


Data del document
:   17-04-2009

Organisme emissor
:   Jutjat de Primera Instància Número 8 de Gandia

Tipus de document
:   Edicte

Descriptors 

:   * sistema judicial

Judici verbal 1076/08. Notificació de la sentència a Nobbita Business, SL. [2009/4854]  
Lucía Moratal Rodrigo, secretària judicial del Jutjat de Primera Instància i Instrucció número 8 de Gandia i partit judicial, mitjançant este edicte, faig saber:  
Que en este Jutjat a càrrec meu, se segueixen actuacions de judici verbal número 1076/2008, que versen sobre la recuperació de la possessió de local amb fonament en la falta de pagament de la renda, com també sobre la reclamació de les rendes degudes; actuacions que s'han tramitat davant d'este Jutjat a instàncies de Dolores Monzó Canet, José Martí Ivars, Isabel Antonia Santapau Sanchis i Antonio Martí Ivars, amb la representació processal acreditada de la procuradora dels tribunals Ana Tomás Alberola i amb l'assistència del lletrat Alfonso Soler Llorca, contra Novita Busiess, SL, en situació processal de rebel·lia.  
En estes actuacions es va dictar en data 13 de març de 2009 sentència amb la dispositiva que literalment es com es diu:  
«Dispositiva  
Estime íntegrament la demanda que va interposar el procurador dels tribunals Tomás Alberla, en nom i representació de José Martí Ivars, Isabel Antonia Santapau Sanchis, Antonio Martí Ivars i Dolores Monzó Canet, i declare la resolució per causa d'impagament de les rendes degudes del contracte d'arrendament del local ubicat a la unitat d'actuació número 14 Magatzems, camí Vell de Gandia, número 4, descrit en el fet primer de la demanda de la localitat d'Oliva, objecte del contracte d'arrendament subscrit en la data de l'1 d'abril de 2005 entre les parts d'este, amb la declaració consegüent del dret de l'actora a la recuperació de la possessió sobre l'immoble descrit i la condemna a la part interpel·lada a atenir-se a esta declaració, a restituir a la demandant en la possessió sobre l'immoble descrit, com també a pagar-li la quantitat de 12.619,74 euros en concepte de rendes degudes i quantitats assimilades, més els interessos legals des de la data de la interpel·lació judicial; i tot això amb la imposició expressa al demandat de les costes produïdes en el procediment.  
Advertiu a la part demandada que, si no es compleix voluntàriament i així que l'actora inste l'execució de la sentència que haguera assolit fermesa, es procedirà al llançament forçós en la forma i la data que ha fixat el Jutjat, d'acord amb el que disposen els articles 703 i 704 de la Llei 1/2000, de 7 de gener, d'Enjudiciament Civil.  
Notifiqueu esta sentència a les parts, i feu-los saber que contra esta es pot interposar un recurs d'apel·lació davant este Jutjat, per a l'Audiència Provincial de València, el qual podrà preparar-se en el termini de cinc dies comptadors des de l'endemà de la notificació, en la forma i amb els requisits que es regulen en els articles 457 i següents de la Llei 1/2000, de 7 de gener, d'Enjudiciament Civil, amb l'advertència al demandat que no s'admetrà el recurs d'apel·lació que considerara oportú entaular si quan el prepare no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar per endavant.  
Esta és la meua sentència, de la qual es deixarà una testimoniança en les actuacions, que pronuncie, mane i firme, jutjant definitivament en primera instància».  
I perquè el que s'ha disposat tinga lloc, i valga de notificació de sentència a la demandada rebel Nobbita Business, SL, el parador de la qual es desconeix, lliure i expedisc este edicte.  
Gandia, 17 d'abril de 2009.- La secretària judicial: Lucía Moratal Rodrigo.